इस योजना के तहत डीएलए के कांसेप्‍ट एडिटर अजय अग्रवाल भदावर हाउस यानी राजा के आवास पर जाया करते थे. खबर है कि विशेष संवाददाता को भी खास तौर से आगाह किया गया था कि राजा के विरोध में एक भी खबर नहीं लगनी चाहिए, ताकि राजा नाराज न होने पाएं. क्‍योंकि डीएलए प्रबंधन को आभास हो गया था कि सरकार आते ही राजा को लाल बत्‍ती मिलनी तय है. इस मामले में सबसे बड़ी बात यह है कि अगर यह खबर इतनी बड़ी थी तो इसे प्रथम पेज पर क्‍यों नहीं प्रकाशित किया गया और फिर 10 मार्च के दूसरे दिन यानी 11 मार्च को सभी संस्‍करणों जैसे एटा, मथुरा, अलीगढ़, इटावा में क्‍यों छापा गया.